*Projekts*

LATVIJAS REPUBLIKAS MINISTRU KABINETS

2016.gada Rīkojums Nr.

Rīgā (prot.Nr. § )

**Par apropriācijas pārdali**

1. Atbalstīt apropriācijas pārdali no Izglītības un zinātnes ministrijas 2016.gada budžeta apakšprogrammā 01.08.00 “Vispārējās izglītības atbalsta pasākumi” 232 796 *euro* apmērā un apakšprogrammā 02.01.00 “Profesionālās izglītības programmu īstenošana”   
111 204 *euro* apmērā neatliekamajam pasākumam “Rīcības plānā personu, kurām nepieciešama starptautiskā aizsardzība, pārvietošanai un uzņemšanai Latvijā minēto pasākumu nodrošināšanai” piešķirtā finansējuma uz šādām Izglītības un zinātnes ministrijas budžeta apakšprogrammām:

1.1. 09.09.00 “Sporta federācijas un pasākumi” – 74 954 *euro* apmērā, t.sk.:

1.1.1. dopinga kontroļu pārbaudēm visiem 2016.gada Vasaras Olimpisko un Paralimpisko spēļu kandidātiem (Valsts sporta medicīnas centram) – 29 954 *euro*;

1.1.2. Latvijas vīriešu handbola izlases sagatavošanai un dalībai 2017.gada pasaules čempionāta handbolā vīriešiem kvalifikācijas sacensību izslēgšanas kārtā (biedrībai “Latvijas Handbola federācija”) – 25 000 euro;

1.1.3. Latvijas vīriešu un sieviešu izlases sagatavošanai un dalībai 2016.gada Pasaules šaha olimpiādē (biedrībai “Latvijas Šaha federācija”) – 20 000 *euro*.

1.2. 09.21.00 “Augstas klases sasniegumu sports” – 231 423 *euro* apmērā (biedrībai “Latvijas Olimpiskā komiteja”), t.sk.:

1.2.1 Latvijas vīriešu basketbola izlases sagatavošanai un dalībai 2016.gada Olimpisko spēļu kvalifikācijas turnīrā – 111 483 *euro*;

1.2.2. Latvijas delegācijas dalībai 2016.gada Vasaras Olimpiskajās spēlēs dalībnieku vakcinācijai pret A un B hepatītu – 9940 *euro*;

1.2.3. Sporta likumā noteiktā kārtībā atzīto individuālo olimpisko sporta veidu sporta federāciju izdevumu daļējai kompensēšanai saistībā ar sportistu dalību 2016.gada Vasaras Olimpisko spēļu kvalifikācijas sacensībās – 110 000 *euro*;

1.3. 09.25.00 “Dotācija biedrībai “Latvijas Paralimpiskā komiteja” pielāgotā sporta attīstībai” – 37 623 *euro* apmērā, t.sk.:

1.3.1. Latvijas delegācijas dalībai 2016.gada Vasaras Paralimpiskajās spēlēs dalībnieku vakcinācijai pret A un B hepatītu – 4544 *euro*;

1.3.2. paralimpiskās iejādes sacensību zirga transportēšanas un veterināro izdevumu kompensēšanai – 6000 *euro*;

1.3.3. ar sportistu starta formu un specifiskā sacensību inventāra iegādi saistīto izdevumu kompensēšanai – 27 079 *euro*.

2. Izglītības un zinātnes ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1.punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1.punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

4. Izglītības un zinātnes ministrijai nodrošināt budžeta apakšprogrammās 01.08.00 “Vispārējās izglītības atbalsta pasākumi” un 02.01.00 “Profesionālās izglītības programmu īstenošana” plānoto pamatfunkciju īstenošanu valsts budžeta līdzekļu ietvaros, neveidojot maksājumu parādus.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

01.06.2016 13:03

407

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv